Source: https://newsclient.omxgroup.com/cdsPublic/viewDisclosure.action?disclosureId=825429&lang=fi
Timestamp: 2018-03-18 15:34:14+00:00
Document Index: 16056459

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Julkaistu: 2018-02-27 09:00:00 CET
Marimekko Oyj, Pörssitiedote 27.2.2018 klo 10.00
Marimekko Oyj:n osakkeenomistajat kutsutaan varsinaiseen yhtiökokoukseen, joka pidetään torstaina 12. huhtikuuta 2018 klo 14.00 alkaen Marimekko Oyj:n pääkonttorissa, Puusepänkatu 4, 00880 Helsinki. Kokoukseen ilmoittautuneiden vastaanottaminen ja äänestyslippujen jakaminen alkaa kokouspaikalla klo 13.00.
Emoyhtiön jakokelpoiset varat 31.12.2017 olivat 19 194 424,94 euroa, josta tilikauden voitto oli 4 948 190,32 euroa. Hallitus ehdottaa yhtiökokoukselle, että vuodelta 2017 maksetaan osinkoa 0,50 euroa osakkeelta, eli yhteensä 4 044 805 euroa ja loput varoista jätetään omaan pääomaan. Hallitus ehdottaa, että osinko maksetaan osakkeenomistajalle, joka on osingonmaksun täsmäytyspäivänä 16.4.2018 merkittynä Euroclear Finland Oy:n Marimekko Oyj:n hallituksen lukuun pitämään yhtiön osakasluetteloon. Hallitus ehdottaa, että osinko maksetaan 23.4.2018. Yhtiön taloudellisessa asemassa ei tilivuoden päättymisen jälkeen ole tapahtunut olennaisia muutoksia. Yhtiön maksuvalmius on hyvä, eikä ehdotettu voitonjako vaaranna hallituksen näkemyksen mukaan yhtiön maksukykyä.
Osakkeenomistajat, jotka edustavat noin 28 % kaikista Marimekko Oyj:n osakkeista ja äänistä, ovat yhtiöstä ja sen osakkeenomistajista riippumattomista jäsenistä koostuvan tarkastus- ja palkitsemisvaliokunnan valmisteleman ehdotuksen mukaisesti ilmoittaneet esittävänsä yhtiökokoukselle, että hallituksen jäsenille ja puheenjohtajalle maksetaan samansuuruinen palkkio kuin vuonna 2017 eli puheenjohtajan palkkio olisi 40 000 euroa, varapuheenjohtajan palkkio olisi 30 000 euroa ja jäsenten 22 000 euroa vuodessa.
Samat osakkeenomistajat ehdottavat lisäksi tarkastus- ja palkitsemisvaliokunnan valmisteleman ehdotuksen mukaisesti, että edellä mainituista hallituksen jäsenten vuosipalkkiosta noin 40 % maksettaisiin markkinoilta hankittavina Marimekko Oyj:n osakkeina ja loput käteisenä. Palkkio maksettaisiin kokonaan käteisenä, mikäli hallituksen jäsenellä on yhtiökokouspäivänä 12.4.2018 hallussaan yli 500 000 euron arvosta yhtiön osakkeita. Osakkeet hankittaisiin suoraan hallituksen jäsenten lukuun kahden viikon kuluessa siitä, kun osavuosikatsaus ajalta 1.1. - 31.3.2018 on julkistettu, tai mikäli tämä ei olisi sisäpiirisäännökset huomioiden mahdollista, ensimmäisenä mahdollisena ajankohtana tämän jälkeen.
Mikäli Mika Ihamuotila valitaan hallituksen jäseneksi ja sen puheenjohtajaksi, kuten tämän kokouskutsun kohdassa 12 esitetään, hänelle maksetaan edellä mainitun vuosipalkkion lisäksi puheenjohtajan päätoimisuuteen pohjautuvan erillisen sopimuksen nojalla 12.4.2018 alkaen kuukausipalkkiona 8 800 euroa. Tarkastus- ja palkitsemisvaliokunta arvioi erikseen tämän sopimuksen ehtoja.
Osakkeenomistajat, jotka edustavat noin 28 % kaikista Marimekko Oyj:n osakkeista ja äänistä, ovat ilmoittaneet ehdottavansa yhtiökokoukselle, että hallitukseen valitaan seitsemän (7) jäsentä.
Edellä mainitut osakkeenomistajat, jotka edustavat noin 28 % kaikista Marimekko Oyj:n osakkeista ja äänistä, ovat ilmoittaneet esittävänsä yhtiökokoukselle, että hallituksen jäseniksi seuraavan varsinaisen yhtiökokouksen loppuun valitaan uudelleen Elina Björklund, Rebekka Bay, Arthur Engel, Mika Ihamuotila, Mikko-Heikki Inkeroinen, Helle Priess ja Catharina Stackelberg-Hammarén.
Hallitus ehdottaa hallituksen tarkastus- ja palkitsemisvaliokunnan suosituksen mukaisesti yhtiökokoukselle, että yhtiön tilintarkastajaksi valitaan tilintarkastusyhteisö KPMG Oy Ab, joka on ilmoittanut päävastuulliseksi tilintarkastajakseen KHT Virpi Halosen toimikaudeksi, joka päättyy vuoden 2019 varsinaisen yhtiökokouksen päättyessä.
Hallitus ehdottaa, että yhtiökokous valtuuttaisi hallituksen päättämään enintään 100 000 oman osakkeen hankkimisesta yhdessä tai useammassa erässä. Määrä vastaa noin 1,2 % yhtiön kaikista osakkeista ehdotuksen tekohetkellä. Omat osakkeet hankittaisiin yhtiön vapaaseen omaan pääomaan kuuluvilla varoilla, jolloin hankinnat vähentäisivät yhtiön jakokelpoista omaa pääomaa. Yhtiön omat osakkeet hankittaisiin muutoin kuin osakkeenomistajien omistamien osakkeiden suhteessa Nasdaq Helsinki Oy:n julkisessa kaupankäynnissä hankintahetken markkinahintaan Nasdaq Helsinki Oy:n sääntöjen ja määräysten mukaisesti. Osakkeet hankittaisiin käytettäväksi osana yhtiön kannustinjärjestelmää tai muutoin edelleen luovutettaviksi, tai mitätöitäviksi. Valtuutuksen ehdotetaan sisältävän hallituksen oikeuden päättää kaikista muista omien osakkeiden hankkimisen ehdoista. Valtuutuksen ehdotetaan olevan voimassa kahdensantoista (18) kuukautta yhtiökokouksen päätöksestä lukien.
Hallitus ehdottaa, että yhtiökokous valtuuttaisi hallituksen päättämään osakkeenomistajien merkintäetuoikeudesta poiketen suunnatusta maksullisesta osakeannista yhdessä tai useammassa erässä yhtiön henkilöstölle tai hallituksen määrittelemille henkilöstöryhmille ja siten, että se kattaa myös yhtiön freelance-suunnittelijat. Valtuutuksen perusteella osakeannissa liikkeeseen laskettavien osakkeiden yhteenlaskettu lukumäärä voi olla enintään 150 000 osaketta, joka vastaa noin 1,9 % yhtiön kaikista osakkeista ehdotuksen tekohetkellä. Valtuutuksen ehdotetaan sisältävän hallituksen oikeuden päättää kaikista muista osakeannin ehdoista. Valtuutuksen ehdotetaan olevan voimassa kahdensantoista (18) kuukautta yhtiökokouksen päätöksestä lukien.
Edellä mainitut yhtiökokouksen asialistalla olevat päätösehdotukset sekä tämä kokouskutsu ovat nähtävillä Marimekko Oyj:n kotisivuilla osoitteessa company.marimekko.com kohdassa Sijoittajat/Hallinto/Yhtiökokous. Yhtiön tilinpäätös, hallituksen toimintakertomus ja tilintarkastuskertomus ovat saatavilla yhtiön kotisivuilla kohdassa Sijoittajat/Hallinto/Yhtiökokous viimeistään 21.3.2018. Päätösehdotukset ja muut edellä mainitut asiakirjat ovat saatavilla myös yhtiökokouksessa, ja niistä sekä kokouskutsusta lähetetään pyydettäessä jäljennökset osakkeenomistajille. Yhtiökokouksen pöytäkirja on nähtävillä yhtiön kotisivuilla viimeistään 26.4.2018.
Oikeus osallistua yhtiökokoukseen on osakkeenomistajalla, joka on yhtiökokouksen täsmäytyspäivänä 29.3.2018 rekisteröitynä Euroclear Finland Oy:n Marimekko Oyj:n hallituksen lukuun pitämään yhtiön osakasluetteloon. Osakkeenomistaja, jonka osakkeet on merkitty hänen henkilökohtaiselle arvo-osuustililleen, on rekisteröity yhtiön osakasluetteloon.
Yhtiön osakasluetteloon merkittyä osakkeenomistajaa, joka haluaa osallistua yhtiökokoukseen, pyydetään ilmoittautumaan yhtiökokoukseen viimeistään maanantaina 9.4.2018 ennen klo 16.00.
Ilmoittautua voi 27.2.2018 klo 10.00 alkaen:
täyttämällä ilmoittautumislomakkeen yhtiön kotisivuilla osoitteessa company.marimekko.com kohdassa Sijoittajat/Hallinto/Yhtiökokous,
puhelimitse numeroon 020 770 6893 (arkipäivisin klo 16.00 saakka), tai
Hallintarekisteröityjen osakkeiden omistajalla on oikeus osallistua yhtiökokoukseen niiden osakkeiden nojalla, joiden perusteella hänellä olisi oikeus olla merkittynä yhtiön Euroclear Finland Oy:n Marimekko Oyj:n hallituksen lukuun pitämään osakasluetteloon yhtiökokouksen täsmäytyspäivänä 29.3.2018. Osallistuminen edellyttää lisäksi, että osakkeenomistaja on näiden osakkeiden nojalla tilapäisesti merkitty Euroclear Finland Oy:n Marimekko Oyj:n hallituksen lukuun pitämään osakasluetteloon viimeistään 9.4.2018 klo 10.00 mennessä. Hallintarekisteriin merkittyjen osakkeiden osalta tämä katsotaan ilmoittautumiseksi yhtiökokoukseen. Hallintarekisteröidyn osakkeen omistajaa kehotetaan pyytämään hyvissä ajoin omaisuudenhoitajaltaan tarvittavat ohjeet koskien tilapäistä merkitsemistä osakasluetteloon, valtakirjojen antamista ja ilmoittautumista yhtiökokoukseen. Omaisuudenhoitajan tilinhoitajayhteisön tulee ilmoittaa hallintarekisteröidyn osakkeen omistaja, joka haluaa osallistua varsinaiseen yhtiökokoukseen, merkittäväksi tilapäisesti yhtiön osakasluetteloon yllä mainittuun ajankohtaan mennessä.
Marimekko Oyj:llä on kokouskutsun päivänä 27.2.2018 yhteensä 8 089 610 osaketta ja 8 089 610 ääntä.